અમદાવાદ: રાજસ્થાનથી વિદેશી દારૂનો જંગી જથ્થો ભરી અમદાવાદ તરફ અાવી રહેલી એક ટ્રકને પોલીસે શામળાજી ચેકપોસ્ટ નજીક વેણપુર ગામ નજીકથી ઝડપી લઈ તલાસી લેતા લંચબોક્સ અને વોટરબેગનાં ખોખાંમાં સંતાડેલું વિદેશી દારૂનો જંગી જથ્થો મળી અાવ્યો હતો. પોલીસે અાશરે અડધા કરોડનો મુદ્દામાલ કબજે કરી બે શખસોની ધરપકડ કરી હતી. પ્રાપ્ત માહિતી પ્રમાણે અા અંગેની વિગત એ‍વી છે કે રાજસ્થાનથી વિદેશી દારૂનો જંગી જથ્થો ભરી એક ટ્રક શામળાજી ચેકપોસ્ટ થઈ અમદાવાદ તરફ જઈ રહી હોવાની ચોક્કસ બાતમી મળતા પોલીસે રાત્રી દરમિયાન શામળાજી-રતનપુર હાઈવે પર સઘન વોચ ગોઠવી વાહનચેકિંગ શરૂ કર્યું હતું.